આવા એક જ કુલડીમાં ગોળ ભાંગવાવાળા અનેક સંસ્થાનો પ્રસરાયેલા છે જેમને ઓળખવા મુશ્કેલ છે. તેઓ “દાતા” અને “મદદકર્તા” તરીકેના તેમને મળેલા અધિકારનો ભરપૂર દૂરુપયોગ કરે છે. ઉદાહરણ તરીકે, નેશનલ પબ્લિક રેડિઓએ અમુક આફ્રિકાના પ્રદેશોમાં વિસ્તૃત રીતે ચાલતી ભૂખમરાથી પીડિત લાચાર સ્ત્રીઓના યૌન શોષણ વિષે એક કાર્યક્રમની શૃંખલાનું પ્રસારણ કર્યું હતું. અપરાધીઓ હતા યુનાઈટેડ નેશન્સના કર્મચારીઓ, ઠેકેદારો અને સ્થાનિક સ્વયંસેવકો જેઓએ અન્નના બદલામાં લાચાર માતાઓ અને યુવાન સ્ત્રીઓને પોતાની કામવાસના સંતોષવા માટે મજબુર કરી હતી. એ માટે કાં તો ધાકધમકી આપી કાં તો અષ્ટમ્-પષ્ટમ્ સમજાવીને એમને પોતાની વાસનાનો શિકાર બનાવી. આ અપરાધીઓએ પોતાને “દાતા” તરીકે અને “માનવ અધિકાર” માટે લડનારાઓ તરીકે મળેલા નૈતિક” અધિકાર અને સત્તાનો નિર્લજ્જપણે ઉપયોગ કરીને જે લાચાર લોકોને તેઓ મદદ કરવાનો દાવો કરતાં હતા તેમના મનને, તેમના મૂલ્યોને અને તેમના દેહને ભ્રષ્ટ કરવામાં કોઈ કસર ના છોડી.